Кристин Юрукова
Стомната

chitanka.info

В свойто си кьоше

пази огнището,

изгасналото,

цялото във воали

невестински

от паяжината —

единствено нетленна.

В устието й

свирят

старите мъки,

стогласните,

капка по капка

наливани,

викат някого,

който им

принадлежи,

издуват я —

корем на

преяла крава.

Да не кънти

на празно.

Ферментират

мъките,

един живот

събирани —

в живата вода.

Надроби

своите скърби

и отпий.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.